ไอเอ็นจีเขย่าแบบประกัน ตามใจลูกค้า
ไอเอ็นจีประกันชีวิตเอาใจลูกค้า ปรับกรมธรรม์ไอเซฟเพิ่มทางเลือกให้ลูกค้า เน้นจ่ายเบี้ยระยะสั้นคุ้มครองยาว
30 ส.ค. 2555

ไอเอ็นจีประกันชีวิตเอาใจลูกค้า ปรับกรมธรรม์ไอเซฟเพิ่มทางเลือกให้ลูกค้า เน้นจ่ายเบี้ยระยะสั้นคุ้มครองยาว
นายอามาน คาปัวร์ ประธานเจ้าหน้าที่ สายงานการตลาด บริษัท ไอเอ็นจีประกันชีวิต เปิดเผยว่า บริษัทได้มีการปรับแบบประกันไอเซฟ (isave) ซึ่งเป็นแบบประกันชีวิตเพื่อการสะสมทรัพย์ใหม่ เพื่อให้ลูกค้าได้เลือกตรงกับความต้องการ โดยมีด้วยกัน 13 แบบ เช่น แผนสะสมทรัพย์ 100 10/5 แผนสะสมทรัพย์ 100 15/5 แผนสะสมทรัพย์ 200 20/10 หรือแผนสะสมทรัพย์ 100 60/20 
สำหรับจุดเด่นของแบบประกันไอเซฟ คือ การชำระเบี้ยระยะสั้น แต่รับความคุ้มครองระยะยาว พร้อมรับเงินสดคืนทุกปี ปีละ 2% ของทุนประกัน และเมื่อครบกำหนดสัญญารับเงินคืน 100% หรือ 200% ของทุนประกัน โดยขึ้นอยู่กับเงื่อนไขการพิจารณารับประกันภัย ทุนประกันภัยขั้นต่ำตั้งแต่ 4 หมื่น3 แสนบาท อายุรับประกันภัยตั้งแต่ 1 เดือน 1 วันขึ้นไป 
“แบบประกันไอเซฟนี้ จะมีอัตราเบี้ยที่ไม่สูงและฟรีค่าธรรมเนียมบัตรเครดิต พร้อมนำไปลดหย่อนภาษีเงินได้บุคคลธรรมดาได้ โดยมุ่งเน้นออกแบบประกันให้ตรงตามความต้องการของลูกค้า ทั้งความต้องการด้านสะสมทรัพย์ การรองรับวัยเกษียณอายุ หรือเพื่อเป็นทุนการศึกษาให้แก่บุตรหลาน ซึ่งทั้งหมดนี้เพื่อให้ลูกค้าสามารถใช้ชีวิตในแบบที่ชอบได้” นายอามาน กล่าว
นายอามาน กล่าวในตอนท้ายว่า บริษัทมุ่งเน้นในการออกแบบ